**अनिरुद्ध सिंह** (जन्म 1975) उत्तर प्रदेश पुलिस के एक पुलिस अधिकारी, एनकाउंटर विशेषज्ञ और अभिनेता हैं, जो वर्तमान में जून 2022 में अपनी नियुक्ति के बाद से उत्तर प्रदेश के चन्दौली जिले में पुलिस उपाधीक्षक के रूप में सेवारत हैं। सिंह ने अब तक 26 एनकाउंटर किया है, जिसमें कुछ नक्सली और आतंकवादी भी शामिल है। उन्होंने 2005 में उत्तर प्रदेश के वाराणसी, जौनपुर और चंदौली में अपने कार्यकाल के दौरान काफी लोकप्रियता हासिल की।

अपने पुलिस कैरियर के अलावा, उन्होंने कई हिंदी और तेलुगु भाषा की फिल्मों में अभिनय किया है, जिसमें मुख्य रूप से पुलिस का किरदार निभाते है, जिसमें *डॉ चक्रवर्ती* (2017), *गन्स ऑफ बनारस* (2020) और *भुज: द प्राइड ऑफ़ इंडिया* (2020) भी शामिल है।

मीडिया द्वारा उन्हें अक्सर *यूपी के सिंघम*, *रियल लाइफ सिंघम* और *रियल लाइफ सिम्बा* के रूप में संबोधित किया जाता है। मई 2016 में, उन्हें फिल्म शूटिंग के कारण लगातार अनुपस्थित रहने पर निलंबित कर दिया गया था, तब वह इलाहाबाद में क्राइम ब्रांच में एक निरीक्षक के रूप में तैनात थे।

प्रारंभिक जीवन
--------------

वह ज़िला जालौन के सुलखना, उत्तर प्रदेश के निवासी हैं। वह इलाहाबाद विश्वविद्यालय के पूर्व छात्र हैं।

करियर
-----

अनिरुद्ध सिंह 2001 में उप-निरीक्षक के रूप में यूपी राज्य पुलिस में भर्ती हुए। वह अब तक उत्तर प्रदेश में 26 अपराधियों का एनकाउंटर किया है, जिसमें कुछ नक्सली और आतंकवादी भी शामिल है।

2004 में उन्होंने पहला एनकाउंटर झुना राय का किया था, जो एक कथित अपराधी और गैंगस्टर से नेता बने मुख्तार अंसारी का शूटर था। 2005 में, वाराणसी में अपनी तैनाती के दौरान, वे प्रमुखता से आए, जब उन्हें एक अपराधी ने गिरफ्तार होने के डर से उन पर हमला कर दिया। गोली से घायल होने के बावजूद, उन्होंने मुठभेड़ में अपराधी को अकेले मार गिराया। हालांकि, उनके वरिष्ठ अधिकारियों ने इस घटना को एक सार्वजनिक आक्रोश बताया। 2007 में, एक मुठभेड़ में एक नक्सली और माओवादी कमांडर संजय कौल को मारने के बाद उन्हें पदोन्नति मिली। सिंह ने यूपी क्राइम ब्रांच में भी कार्य किया। जून 2020 में, उन्हें यूपी के बदायूं का डीएसपी नियुक्त किया गया।

सिंह ने अपने अभिनय की शुरुआत शेखर सूरी की तेलुगु भाषा की थ्रिलर फिल्म, *डॉ चक्रवर्ती* से की, जहाँ उन्होंने फिल्म में एसीपी (सहायक पुलिस आयुक्त) की भूमिका निभाई, जो 2017 में रिलीज़ हुई थी। उन्होंने अक्टूबर 2019 में ओटीटी प्लेटफॉर्म, जेम्प्लेक्स पर रिलीज़ हुई वेब-सीरीज़, *द रेड लैंड* में शालीन भनोट, फ्लोरा सैनी, गोविंद नामदेव और दया शंकर पांडे के साथ अभिनय किया। अनिरुद्ध 2020 के *गन्स ऑफ बनारस* में दिखाई दिए, उसके बाद *भुज: द प्राइड ऑफ़ इंडिया* (2020), जिसमें संजय दत्त और अजय देवगन ने अभिनय किया। फ़िल्म भुज 1971 के भारत-पाकिस्तान युद्ध पर आधारित है, जिसमें अनिरुद्ध ने संजय दत्त द्वारा अभिनीत रणछोड़दास पगी के छोटे भाई महादेव पागी की भूमिका निभाई है।

फ़िल्में
--------

| वर्ष | फिल्म | भाषा | निर्देशक |
| --- | --- | --- | --- |
| 2017 | *डॉ चक्रवर्ती* | तेलुगु | शेखर सूरी |
| 2019 | *द रेड लैंड* | हिन्दी | विवेक श्रीवास्तव |
| 2020 | *गन्स ऑफ बनारस* | हिन्दी | शेखर सूरी |
| 2020 | *भुज: द प्राइड ऑफ़ इंडिया* | हिन्दी | अभिषेक दुधैया |

।2022 ॥ मिशन काशी ॥[हिन्दी]॥विवेक श्रीवास्तव

==सन्दर्भ== 

1. 1 2  "Anirudha Kumar Singh". *"Uppolice.gov.in"*. उत्तर प्रदेश पुलिस.
2. 1 2 3 4  "26 एनकाऊंटर कर चुका UP पुलिस का सिंघम बना फिल्मी हीरो". पंजाब केसरी. अक्टूबर 11, 2016.
3. 1 2  "यूपी पुलिस का 'सिंघम' बना हीरो, कर चुका है 26 एनकाउंटर". दैनिक भास्कर. अक्टूबर 4, 2016.
4. 1 2 3  "यूपी पुलिस के रियल लाइफ सिंघम इंस्पेक्टर अनिरुद्ध की फिल्म डाक्टर चक्रवर्ती रिलीज़". khaskhabar.com. July 15, 2017.
5. ↑  "नए और उभरते कलाकारों को प्रोत्साहित करते रहते थे विनोद सर". साक्षी. अप्रैल 27, 2017. मूल से 23 अक्तूबर 2020 को पुरालेखित. अभिगमन तिथि 25 नवंबर 2020.
6. 1 2 3 4  "संजय दत्त व अजय देवगन के साथ पर्दे पर दिखेंगे सीओ अनिरुद्ध". हिंदुस्तान. अगस्त 7, 2020.
7. ↑  Bajaj, Pooja (फरवरी 10, 2016). "रियल लाइफ सिंघम फेम इंस्पेक्टर अनिरुद्ध सिंह अब फिल्मों में आएंगे नज़र". आज तक.
8. 1 2  "Meet real life Singham, Anirudh Singh who has sent 50,000 criminals behind the bar". दैनिक भास्कर. अक्टूबर 20, 2013.
9. ↑  Mishra, Vidushi. "आला रे आला अनिरुद्ध आला! 26 एनकांउटर करने वाला यूपी का रियल सिम्बा". न्यूज ट्रैक.
10. ↑  Srivastava, Abhishek (अगस्त 4, 2016). "सस्पेंड हुआ यूपी पुलिस का रियल सिंघम". राजस्थान पत्रिका.
11. ↑  "फिल्म के चक्कर में क्राइम ब्रांच के 'सिंघम' सस्पेंड". हिंदुस्तान. मई 6, 2016.
12. 1 2  "26 एन्काउंटर कर चुका है ये पुलिसवाला, अब एक्टर बन कर रहा कमाल". दैनिक भास्कर. जुलाई 16, 2017.
13. ↑  Singh, Aakansha (जुलाई 14, 2017). "आज आंध्र व तेलंगाना में रिलीज़ होगी यूपी पुलिस के इंस्पेक्टर की फिल्म 'डा. चक्रवर्ती'". अमर उजाला.
14. ↑  रियल इंस्पेक्टर निभाएंगे रील सिघंम का किरदार, द रेड लैंड, वेब सीरीज में आएंगे नजर दैनिक भास्कर, अक्टूबर 8, 2019
15. ↑  "इस 'सिंघम' को देख सिहर उठते है अपराधी". दैनिक भास्कर. दिसम्बर 14, 2013.

बाहरी कड़ियाँ
-------------

* अधिकारिक जालस्थल
* इंटरनेट मूवी डेटाबेस पर अनिरुद्ध सिंह
* राजस्थान पत्रिका पर अनिरुद्ध सिंह का साक्षात्कार